ĀRKĀRTAS SĒDES PROTOKOLA PIELIKUMS

2022.gada 3.februāris protokols Nr. **6.**

**LĒMUMS Nr. 1.**

**Par Ķekavas novada pašvaldības saistošo noteikumu Nr.2/2022**

**“Par Ķekavas novada pašvaldības 2022.gada budžetu” apstiprināšanu**

Izskatot Ķekavas novada pašvaldības iestāžu, aģentūru un struktūrvienību vadītāju iesniegtos budžeta pieprasījumus 2022.gada budžetam, kā arī ņemot vērā 2021.gada budžeta izpildi, konstatēts, ka budžeta pieprasījumi ir pamatoti ar finanšu nepieciešamību un pašvaldības funkciju izpildi.

**Pamatojoties** uz

* likuma “Par pašvaldībām” 14.panta otrās daļas 2.punktu, 21.panta pirmās daļas 2.punktu, 41.panta pirmās daļas 1.punktu, 46.panta pirmo un otro daļu,
* likuma “Par pašvaldību budžetiem” 2., 7., 11. un 16.pantu,
* kā arī ņemot vērā Ķekavas novada domes Apvienotās ārkārtas Finanšu, Izglītības, kultūras un sporta, Sociālo lietu, Attīstības, Drošības un Īpašumu komiteju 2022.gada XX janvāra sēdes atzinumu,

**Atklāti balsojot**

ar **13** balsīm "Par" (Agnese Geduševa, Andris Ceļmalnieks, Andris Vītols, Dace Cīrule, Edgars Brigmanis, Inese Jēkabsone, Ineta Romanovska, Juris Žilko, Karina Putniņa, Kristīne Legzdiņa, Rihards Gorkšs, Valts Variks, Voldemārs Pozņaks), "Pret" – **3** (Aigars Vītols, Gatis Līcis, Viktorija Baire), "Atturas" – **3** (Arnolds Keisters, Indra Priede, Juris Jerums),

**Ķekavas novada dome NOLEMJ:**

1. Apstiprināt Ķekavas novada pašvaldības saistošos noteikumus Nr.2/2022 “Par Ķekavas novada pašvaldības 2022.gada budžetu” (pielikumā);
2. Šī lēmuma 1.punktā minētos saistošos noteikumus triju dienu laikā pēc to parakstīšanas elektroniskā veidā nosūtīt Vides aizsardzības un reģionālās attīstības ministrijai zināšanai. Saistošie noteikumi stājas spēkā nākamajā dienā pēc to parakstīšanas;
3. Saistošos noteikumus pēc to spēkā stāšanās publicēt Ķekavas novada pašvaldības mājaslapā www.kekavasnovads.lv un nodrošināt saistošo noteikumu pieejamību Ķekavas novada pašvaldības administrācijas ēkā un Ķekavas novada pašvaldības pārvaldēs, Baldonē, Baložos un Daugmalē.

Sēdes vadītājs: (PARAKSTS\*) J.Žilko

**\*ŠIS DOKUMENTS IR ELEKTRONISKI PARAKSTĪTS AR DROŠU**

**ELEKTRONISKO PARAKSTU UN SATUR LAIKA ZĪMOGU.**